Is jou kind beskerm in die werkplek? - Solidariteit WêreldSolidariteit Wêreld
Tuis › Nuuskantoor › Is jou kind beskerm in die werkplek?
Jou kind is pas klaar met skool of studies. Onderhoud na onderhoud het hy of sy die proses om werk te kry aangepak en só een van die grootste stappe geneem op hul loopbaanreis.
Jou kind is nou gereed om te vlieg, maar maak seker dat Solidariteit 'n vangnet vir hom of haar in hulle nuwe werkplek is. Jy as ouer weet uit ondervinding dat dit nie van nou af net maanskyn en rose gaan wees nie.
Die werkplek is 'n nuwe omgewing vir jou kind. Daar is baie onbekende faktore en saam met sy of haar eerste werk kom nuwe besluite en verantwoordelike. Help dus jou kind deur seker te maak hulle is nie alleen by hulle nuwe werk nie. Solidariteit neem 'n jongmens se hand en maak seker dat hy of sy nie 'n slagoffer van werksboelies word nie.
Jou kind hoef nie sy of haar lewe weg te teken met hulle eerste werkskontrak nie. Laat Solidariteit hom of haar help om met gemoedsrus daardie eerste tree te neem. Solidariteit is slegs 'n oproep weg indien jou kind enige arbeidsreg verwante navraag het. Met die grootste regsafdeling van alle vabonde in Suid-Afrika staan Solidariteit agter jou kind wanneer hy of sy hulle eerste tree in die werkplek gee.
Werksbeskerming is noodsaaklik vir enigeen wat 'n werk het of met 'n werk begin. Solidariteit maak seker dat sy lede die nodige bystand kry om hul werk, en dus hul inkomste, te beskerm want jou werk is ons werk!
JeugPro vir die jong werkende
Intreelidmaatskap is 'n belangrike skakel tussen die Solidariteit Jeug-lid en die vakbondlede en is juis daar om bystand te lewer in die oorgangstydperk tussen skool en studie, of skool en werk.
JeugPro bied die jongmens die geleentheid om sy voete te vind terwyl hy of sy kennis opdoen oor die voordele van 'n vakbond en jou regte in die werksplek voordat hy of sy dan oorskakel na volwaardige Solidariteit-lidmaatskap.
JeugPro is 'n lidmaatskap vir die jongmens tussen die ouderdomme van 18 en 25. Daarom is dit bekostigbaar en is daar voordele wat jou lewe makliker en gemakliker gaan maak!
JeugPro- en Solidariteit-lidmaatskap se voordele verskil.
Om die voordele te lees en as 'n volwaardige Solidariteit-lid aan te sluit, klik hier.
Indien jou kind wil aansluit by JeugPro, klik hier.
Ons droom dat ons kinders eendag goeie beroepe sal beklee. Maak seker dat hy iemand aan sy kant het as hy daardie eerste groot stap neem!